open-index/open-wikipedia-markdown huggingface dataset:
Катерина Висконти

алт=Насликаните фигури на Катерина и Џан Галеацо се прикажани како клекнуваат во преден план од Ановело да Имбонат|мини|Насликаните фигури на Катерина и Џан Галеацо се прикажани како клекнуваат во преден план  од Ановело да Имбонат
**Катерина Висконти** ( - ) била член на италијанското аристократско семејство Висконти кое управувало со Милано во периодот од 1277 до 1447 година.

Таа била втора сопруга на нејзиниот прв братучед Џан Галеацо Висконти, првиот Војвода на Милано и мајка на неговиот следбеник Џан Марија Висконти и Филипо Марија Висконти. Нејзината внука била Бјанка Марија Висконти која станала војвотка во 1447 година

Таа исто така била и регент на Миланското војводство во периодот од 1402 до 1404 година, во времето кога нејзиниот син сѐ уште бил малолетен. Поради сомневање за наводно предавство нејзиниот син ја затворил во замокот во Монца каде се претпоставува дека била отруена во 1404 година.

## Наводи

Катерина
Категорија:Регенти
Категорија:Милански војвотки
Филипо Марија Висконти

**Филипо Марија Висконти** (роден на  - починал на ) бил третиот војвода на Милано како син на Џан Галеацо Висконти и Катерина Висконти.

Филипо Марија Висконти, кој станал владетел на Павија во 1402 година, го наследил својот убиен брат Џан Марија Висконти како војвода од Милано во 1412 година. Тој се оженил со Беатриса Ласкарис ди Тенда, вдовицата на Фачино Кане, еден од најголемите соперници во војводството. Тој ја обвинил за прељуба и наредил да биде убиена во 1418 година.

По смртта на Џорџо Орделафи, владетел на Форли, тој го искористил ова и се наметнал за иден владетел предизвукувајќи војна со Фиренца. Во конфликтот се вмешала и Венецијанската Република која застанала на страната на Фиренца (1425). Венеција го освоил градот Бреша, а Висконти бил принуден да го прифати мировнуиот договор предложен од страна на папа Мартин V.

Тој се оженил со Марија Савојска. Починал во 1447 година и бил последниот војвода од династија Висконти по машка линија. По неговата смрт била создадена Амброзиска република на чело со Франческо Сфорца кој се оженил со Бјанка Марија Висконти, неговата ќерка.

## Наводи

Филипо Марија
Категорија:Војводи на Милано
Категорија:Италијанци од 15 век
Категорија:Погребани во Миланската катедрала
Алфа Кентаур Bb

**Алфа Кентаур(и) Bb** — планета која кружи околу ѕвездата Алфа Кентаур B, прибл. 4,37 светлосни години од Земјата, во јужното соѕвездие Кентаур. Ова е најблиската езгопланета до Земјата, и најнемасивната што кружи околу ѕвезда слична на Сонцето.

## Особености
Планетата не се наоѓа во животопогодниот појас бидејќи кружи мошне блиску до матичната ѕвезда (оддалечена само 0,04&nbsp;ае) и навршува еден круг на секои 3,236 дена. Има маса барем 1,13 пати поголема од онаа на Земјата; моментално е позната само долната граница поради отсуството на сознанија за нејзиниот орбитален наклон. Површината на планетата има температура од барем 1200&nbsp;°C (~1500&nbsp;K), што е преврело за да има течна вода, но и над температурата на топење на многу силикатни магми. За споредба, површината на Венера (најврела планета во сончевиот Систем) има температура од 462&nbsp;°C (735&nbsp;K).

По испитувањата на астросеизимичките и хромосферските активности и ѕвезденото вртење на ѕвездите A и B, утврдено е дека системот α Cen веројатно е малку постар од Сончевиот Систем (4,5-7 милијарди години).

## Пронаоѓање
Во 2009, со сметачка симулација е востановено дека е можно присуството на планета на растојание од 1,1 ае  од Алфа Кентаур B, и дека нејзината орбита ќе одржи стабилност уште барем 250 милиони години.

Во 2009, екипа од европски астрономи, почнала да работи со пребарувачот на планети HARPS во опсерваторијата Ла Сиља (Чиле), користејќи се со Доплеровиот метод. На 16 октомври 2012 г. научниците соопштиле дека пронашле планета со земска маса во обритата околу Алфа Кентаур B. Гравитацијата на планетата предизвикува нишања кај ѕвездата со величина од 51 сантиметри во секунда; утврдувањето на присуството на планетата претставува најголемо достигнување во прецизноста добиено со овој метод.

## Наводи

## Надворешни врски
* Откриена е планета со големина на Земјата во најблискиот Сончев Систем до нашиот!  — Скопско астрономско друштво 

Категорија:Вонсончеви планети
Категорија:Кентаур (соѕвездие)
Категорија:Астрономски тела откриени во 2012 година
Категорија:Вонсончеви планети откриени во 2012 година
Торлачки дијалекти

**Торлачки дијалекти** (*Торлачки говори* или *Торлачко наречје*) — јазичен поим кој се користи да се означат група на прелазни јужнословенски дијалекти. Торлачките говори ги зафаќаат Јужна Србија и источни делови на  Србија, крајаните западни делови на Бугарија, северозападни и североисточни делови на Македонија (тетовскиот, скопскоцрногорскиот, кумановскиот, кратовскиот и кривопаланечкиот говор), источните и јужните делови на Косово. Овие дијалекти ги зборуваат: Македонци во Македонија, Срби во Србија и Бугари во Бугарија и Србија. Некои лингвисти сметаат дека во Романија овој дијалект го зборуваат Хрватите наречени Карашевци и во Косово Горанци. Во Косово, освен Срби, торлачки зборуваат и Бошњаци. 

## Класификација
Хрватските лигвисти (Брозовиќ, Лисац, Решетар) сметаат дека торлачки (шопски) дијалекти се посебно наречје и да не припаѓат на штокавско наречје. Торлачки заедно со македонски и бугарски јазик припаѓаат на балканска словенска јазична заедница, која е дел на поширока балканска јазична заедница (романски, грчки, албански јазик). Јапонскиот славист Мотоки Номачи вели дека е торлачкиот на многу начини е стран на српскиот стандарден јазик.

Според УНЕСКО, торлачкиото наречје е загрозено и е класифицирано во групата на ранливи јазици.

## Поврзано
* Македонски јазик
* Српски јазик
* Бугарски јазик
* Штокавско наречје

## Наводи


Категорија:Македонски дијалекти
Категорија:Бугарски дијалекти
Категорија:Српски дијалекти
Категорија:Јужнословенски јазици
Џан Марија Висконти

**Џан Марија Висконти** (роден на  - починал на ) бил вториот војвода на Милано како син на Џан Галеацо Висконти и Катерина Висконти.

Тој застанал на чело на Миланското војводство кога имал тринаесет години, па поради тоа што бил малолетен како регент управувала неговата мајка. Меѓутоа војводството набргу било воведено во граѓанска војна во која како победник излегол кондотиерот Фачино Кане. Џан Марија околу конфликтот ја обвинил својата мајка Катерина која била затворена во Монца каде починала на 17 октомври 1404, веројатно убиена.

Во 1408 година стапил во брак со Антонија Малатеста, ќерка на господарот на Римини, Карло Малатеста. Од бракот не се родиле деца..

Џан Марија бил убиен во заговор во 1412 година пред Миланската катедрала. Го наследил неговиот брат Филипо Марија Висконти.

## Наводи

Џан Марија
Категорија:Војводи на Милано
Категорија:Италијанци од 15 век
Категорија:Погребани во Миланската катедрала
ФК Данди Јунајтед

**ФК Данди јунајтед** () е шкотски професионален фудбалски клуб од Данди. Основан е 1909 како *Данди Хибернијан*, па така во 2009 година е прославена стогодишницата од постоењето на клубот. Сегашното име клубот го носи од 1923. Прекарот на Данди Јунајтед е *Тероритите*, а навивачите се нарекуваат *Арапи*.

Клуб игра во портокалова опрема од 1960-тите, а на моменталниот стадион, Танадајс парк, играат уште од основањето. Данди Јунајтед моментално се натпреварува во Премиер лига а од 2009. е под водство на менаџерот Питер Хјустон. Тие имаат една титула првак на Шкотска, една титула во Купот на Шкотска и двапати биле победници на шкотскиот лига куп. Во Европските натпреварувања најголеми успеси на клубот се финале на Куп на УЕФА во сезоната 1986-87 и полуфинале на Европскиот куп во сезоната 1983-84.

## Титули
***[[Шкотска фудбалска лига-Премиер дивизија|Шампион на Шкотска]]:**
****Победник (1):**1982-83
****Вицешампин (2):** 1931-32, 1959-60
***[[Шкотски куп]]:**
****Победник (1)**: 1993-94
****Финалист (7):** 1973–74, 1980-81, 1984-85, 1986-87, 1987-88, 1990-91, 2004-05
***[[Шкотски Лига куп]]:**
****Победник (2):** 1979-80, 1980-81
****Финалист (4):** 1981-82, 1984-85, 1997-98, 2007-08
***[[Шкотски Челенџ куп]]:**
****Финалист (1):** 1995-96

## Надворешни врски

* Официјално мрежно место на клубот
* Данди Јунајтед 
* Поранешен мрежно место на Данди Јунајтеда

Данди Јунајтед
Династија Сфорца

**Династија Сфорца** е италијанска аристократска фамилија која во периодот од 1450 до 1535 година биле на чело со Миланското војводство.

Сфорца произлегува од еден кондотиер од селско потекло Џакомо или Муцио Атендоло, понекогаш нарекуван Џијакомуцо во Котињола во Романа, роден во јуни 1369 година, водач на една банда од авантуристи. Тој го зел името "Сфорца". Неговиот вонбрачен син Франческо I Сфорца се оженил со Бјанка Марија Висконти, ќерка на Филипо Марија Висконти. По смртта на Филипо, Франческо станал војвода од Милано и на тој начин започнало управувањето на Миланското војводство од страна на династијата.

## Владетели на Милано

* Франческо I 1450–1466
* Галеацо Марија 1466–1476
* Џан Галеацо 1476–1494
* Лудовико 1494–1499
* Лудовико 1500
* Масимилијано 1512–1515
* Франческо II 1521–1535

## Владетели на Песаро и Градара

* Алесандро
* Костанцо I
* Џовани 
* Костанцо II


Категорија:Војводи на Милано
Категорија:Европски кралски династии
Минимална маса

Во астрономијата, **минимална маса** е нижата граница на пресметаната маса на забележаните небесни тела како што се планетите, ѕвездите и двојните системи, маглините и црните дупки. Најчесто се наведува како податок за цонсончевите планети. Бидејќи највеќето вонсончеви планети денес се пронаоѓаат по Доплеровиот метод, кој го утврдува присуството на планетите според промените во движењата на ѕвездите во видното поле, вистинскиот орбитален наклон и вистинската маса на планетите е непозната.

Доколку може да се утврди наклонот, вистинската маса се добива со пресметаната минимална маса по следниов однос:

: M_\text{vist} = \frac{M_\min}{\sin i} \, 

Кај телата што кружат во орбити во ѕвездени и планетарни системи вон нашиот сончев Систем, наклонот од 0° или 180° соодветствува на орбита со лицето кон нас, додека пак наклонот од 90° соодветствува на орбита со работ кон нас.

## Наводи

* 
* 

Категорија:Маса
Категорија:Астрономија
Земјина маса

[мини|Масата на Земјата во однос на онаа на [Нептун (планета)|Нептун е сразмерна со масата на Нептун во споредба со онаа на Јупитер.]]

**Земјината маса (M<sub>🜨</sub>)** е единица за маса еднаква на масата на Земјата. 1 M🜨 = 5,9722 × 1024 кг. Оваа мерка често се користи за изразување на масата на карпестите земјовидни планети.

Четирите земјовидни планети во Сончевиот Систем, Меркур, Венера, Земјата и Марс имаат маси од 0,055, 0,815, 1,000 и 0.107 Земјини маси.

Една Земјина маса може да се изрази во други сродни единици вака:

* 81,3 Месечеви маси (ML)
* 0,00315 Јупитерови маси (MJ) (Јупитер има 317,83 Земјини маси)
* 0,0105 Сатурнови маси (Сатурн има 95,16 Земјини маси)
* 0,0583 Нептунови маси (Нептун има 17,147 Земјини маси)
* 0,000 003 003 Сончеви маси (M☉) (Сонцето има  Земјини маси)

## Поврзано
* Кавендишов опит
* Сончева маса
* Застапеност на хемиските елементи во Земјината кора

## Наводи

Категорија:Единици за маса
Категорија:Планетологија
Категорија:Планетарна геологија
Категорија:Астрономски мерни единици
Франческо I Сфорца

**Франческо I Сфорца** (—) — војвода од Милано и основач на династија Сфорца во Милано. Тој е познат како еден од најспособните војсководачи во периодот на италијанската ренесанса.

## Животопис
Франческо Сфорца е роден во Сан Минијато, Тоскана како еден од седумте незаконски синови на кондотиерот Муцио Атендоло Сфорца и Луција де Торсано. Во 1418 година се оженил со Полисена Руфо. Со својата војска, тој ѝ служел на династијата Висконти во борбата против Венецијанската Република при што наместо да му се спротивстави на непријателот, тој се спогодил со напаќачите и им дал територијални отстапки. Во 1432 година, тој се оженил со Бјанка Марија Висконти, единствената ќерка на владетелот на Милано, Филипо Марија Висконти, а со тоа на Франческо му биле доделени Понтремоли и Кремона. По смртта на војводата Висконти (во 1477 година), Франческо Сфорца стекнал власт над целата Ломбардија. Во 1433 година, Франческо Сфорца го предводел нападот против папските членки. Во 1450 година станал војвода на Милано, заедно со неговата сопруга.

## Наводи

Франческо
Категорија:Војводи на Милано
Категорија:Кондотиери
Категорија:Витези на Подвеската
Категорија:Италијанци од 15 век
Категорија:Погребани во Миланската катедрала
Идиот (роман)

***Идиот*** ()  е роман на Фјодор Достоевски. Романот бил за првпат објавен како серија во списанието „Руски весник“ во периодот меѓу 1868 и 1869 година. Покрај некои други дела на Достоевски, „Идиот“ се смета за едно од најголемите книжевни достигнувања на „златната ера“ на руската книжевност. Книгата е преведена на повеќе светски јазици, меѓу кои и на македонски.

## Вовед

Овој роман го напишал во странство, надвор од својата обожавана и проколнувана Русија, истовремено соочувајќи се со еден од најтешките периоди во својот живот – изгубил многу пари на рулет (неговата најголема страст) и западнал во големи долгови, но за да биде судбината уште посурова – неговата тримесечна ќерка Софија (Соња) умрела на тримесечна возраст. Можеби токму затоа во овој роман провејува толкав гнев, најмногу преку ликот на Иполит.

Кнезот Мишкин е епилептичар, како што бил и самиот Достоевски, и страда од постојани напади, иако се лекувал во Швајцарија. Него авторот го претставува како бескрајно добар и детски наивен, со што заслужил другите да го нарекуваат идиот. Тој е синтеза на најпозитивните човечки одлики, со таквите својства се оцртува како лик спротивставен на револуционерно настроената руска младина.

Во “Идиот” повеќе отколку во сите негови дела, е претставена трагичната и невозможна љубов, која е невозможна само поради тоа што самите ликови прават да биде таква.
Исто како и во другите негови дела, и во овој брилијантен роман Достоевски ја прикажува разновидноста на човековите карактери (добродушни, горди, надмени, површни...), но и судирот на доброто и злото внатре во самиот човек (ова е најдобро претставено преку ликовите на Рогожин и Настасја Филиповна).

## Наводи

## Поврзано
* Фјодор Достоевски
* Руска литература

## Надворешни врски

*Идиот - цел текст на англиски
* (Eva Martin translation)
*Идиот - цел текст на руски

Категорија:Дела на Фјодор Достоевски
Категорија:Руски романи
Категорија:Книги од 1869 година
Мездра (Бугарија)

**Мездра** () — град во северозападниот дел на Бугарија, во Врачанската Област. Градот е административен центар на општина Мездра. Според пописот од 2022 година, во Мездра живеат 9.562 луѓе.

## Географија
Градот е сместен крај река Искар, на кривината од југ на исток северно од Стара Планина. Релјефот на општината е полупланински. Најголем дел од нејзината територија заземаат земјоделските површини и шуми. Климата е умерено континентална.

## Историја
Сегашната населба е основана со изградбата на железничката линија Софија - Горна Орјаховица во крајот на 19 век и населението е дојдено од околните села. На местото се пуштила во употреба станицата „Мездра“ и крај неа почнуваат да се населуваат луѓе. По изградбата на линијата Мездра - Видин, станица Мездра станала втората по важност во Северна Бугарија, веднаш зад Горна Орјаховица.

Голем дел од населението во Мездра се наследници на доселеници од градот Кичево и неговата околина во Македонија. До 1944 г. има културно-просветно друштво со името на познатиот кичевски војвода Јордан Пиперката.

Има статус на град од 1953 г.

## Интересно
Поморски нос (’рт) Мездра () на островот Сноу на Антарктикот е наречен во чест на градот.

## Наводи

## Надворешни врски

* Официјално мрежно место на Општина Мездра
* Портал на градот Мездра 
* Историско мрежно место за Мездра 
* Тврдината Калето во Мездра

Категорија:Градови во Бугарија
Категорија:Населени места во областа Враца
Трка околу Пекинг 2012

**Трката околу Пекинг 2012** било второто издание на етапната велосипедска трка Трка околу Пекинг. Започнала на 9 октомври од плоштадот Тјананмен и завршила на 13 октомври во округот Пингу во Пекинг по одржаните 5 етапи. Била 28. и последна трка во сезоната на Светската турнеја.

Трката била освоена втора година по ред од германскиот возач Тони Мартин, возејќи за екипата . Мартин ја освоил втората етапа на трката по соло напад на 25 километри пред крајот на етапата и на крајот ја освоил етапата со 46 секунди предност пред најблискиот соперник. Го одржал водството во генералниот пласман на трката до нејзиното завршување, на крајот освојувајќи ја трката со 40 секунди пред возачот на  Франческо Гаваци, кој ја освоил кралската етапа на трката на третиот ден. Возачот на  Едвалд Боасон Хаген го заокружил подиумот, 6 секунди зад Гаваци и 46 секунди зад Мартин и исто така го освоил бодовниот пласман на трката.

Во другите пласмани на трката, четвртопласираниот Даниел Мартин () го освоил планинскиот пласман, седмопласираниот Рафал Мајка бил победник во пласманот за млад возач за , а  биле победници во екипниот пласман.

## Распоред

Трката повторно се состоела од пет етапи; за разлика од изданието во 2011 на трката, немало поединечен хронометар по кој Тони Мартин го одржал водството од хронометарот и победил на крајот на трката. Пред трката, втората етапа била изменета поради поројните дождови во областа претходно во годината; етапата првично била планирана на растојание од 134 километри, но на крајот била скратена на 126 километри.

## Екипи

Бидејќи Трката околу Пекинг била настан од Светската турнеја на UCI, сите осумнаесет UCI ProTeam екипи автоматски се повикани се обврзани да испратат своја екипа. Првично, организаторите на трката им доделиле покана на екипата , но тие се повлекле од трката по политичките препирки помеѓу Кина и Јапонија, што предизвикало јапонските возачи да бидат приморани да ја напуштата септемвриската Трка околу Кина, која се одржала како дел од Азиската турнеја. На крајот биле заменети од екипата , и со тоа се создала групата од 19 екипи.

Екипи кои настапиле на трката биле:

## Етапи
### Етапа 1

;9 октомври 2012 — Плоштат Тјананмен до Птичјо гнездо, 117 км

### Етапа 2

;10 октомври 2012 — Птичјо гнездо до МенТуГу, 126 км

### Етапа 3

;11 октомври 2012 — Ментугу до Бадалинг, 162,5 км

### Етапа 4

;12 октомври 2012 — Плоштад ЈанКинг Гуи Чуан до Чанг Пинг, 165,5 км

### Етапа 5

;13 октомври 2012 — Чанг Пинг до Пинг Гу, 182,5 км

## Поредок

## Наводи

## Надворешни врски

* 

Категорија:Светска турнеја на UCI 2012
Категорија:Трка околу Пекинг
Алтернативен ред

**Алтернативен ред** е бесконечен ред во математиката од обликот:

:\sum_{n=0}^\infty (-1)^n\,a_n,

каде што *a<sub>n</sub>* ≥ 0 (или *a<sub>n</sub>* ≤ 0) за сите *n*. Конечната сума на редот од овој облик се нарекува „алтернативна сума“.

## Лајбницов критериум

Лајбницовиот критериум претставува теорема на германскиот математичар Готфрид Вилхелм Лајбниц, според која, алтернативниот ред конвергира ако членовите *a<sub>n</sub>* монотоно конвергираат до 0.

;Доказ
Да претпоставиме дека низата a_n конвергира до 0 и монотоно опаѓа. Ако m е непарен број m, проценката S_m - S_n  може да се добие преку следнава пресметка:

: 
\begin{align}
S_m - S_n & =
\sum_{k=0}^m(-1)^k\,a_k\,-\,\sum_{k=0}^n\,(-1)^k\,a_k\ = \sum_{k=m+1}^n\,(-1)^k\,a_k  \\
& =a_{m+1}-a_{m+2}+a_{m+3}-a_{m+4}+\cdots+a_n\\
& =\displaystyle a_{m+1}-(a_{m+2}-a_{m+3}) - (a_{m+4}-a_{m+5}) -\cdots-a_n \le a_{m+1}\le a_{m}
\end{align}


Бидејќи a_n е монотоно опаѓачка низа, членовите -(a_m - a_{m+1}) се негативни. На тој начин се добива последното неравенство S_m - S_n \le a_{m}. На сличен начин може да се докаже дека -a_{m}\le S_m - S_n . Бидејќи a_{m} конвергира до 0, делумните суми S_m сочинуваат Кошиева низа (т.е. редот го задоволува Кошиевиот критериум за конвергенција на редови) и поради тоа конвергира. Во случај m да е парен број, доказот е ист.

## Конвергенција
### Апсолутна конвергенција
Редот \sum a_n конвергира апсолутно ако редот \sum |a_n| конвергира. Во врска со апсолутната конвергенција важи следнава теорема:
* **Апсолутно конвергентните редови се конвергентни.**

;Доказ
Да претпоставиме дека редот \sum a_n е апсолутно конвергентен. Тогаш,  \sum |a_n| е конвергентен и следува дека \sum 2|a_n|, исто така, конвергира. Бидејќи  0 \leq a_n + |a_n| \leq 2|a_n|, редот \sum (a_n + |a_n|) конвергира според споредбениот тест. Одовде, редот \sum a_n конвергира како разлика од двата конвергентни реда, \sum a_n = \sum (a_n + |a_n|) - \sum |a_n|.

### Условна конвергенција
Редот конвергира условно ако конвергира, но не конвергира апсолутно.

На приер, хармонкискиот ред:

:\sum_{n=1}^\infty \frac{1}{n},\! 

дивергира, додека алтернативниот облик од редот:

:\sum_{n=1}^\infty \frac{(-1)^{n+1}}{n},\! 

конвергира според тестот за алтернативни редови.

## Примери
Едноставен пример на алтернативен ред е хармонискиот ред со променлив знак:

:\sum_{k=1}^{\infty}\frac{(-1)^{k+1}}{k}=1-\frac{1}{2}+\frac{1}{3}-\frac{1}{4} +- \ldots=\ln 2

во спротивност на хармонискиот ред во општ облик:

:\sum_{k=1}^\infty \frac1k = 1+\frac12+\frac13+\frac14+\ldots\to\infty.

Веројатно најпознати алтернативни редови се развојните редови за тригонометриските функции синус и косинус:

: \sin(x) = \sum_{k=0}^\infty (-1)^k \frac{x^{2k+1}}{(2k+1)!} = x - \frac{x^3}{3!} + \frac{x^5}{5!} - \frac{x^7}{7!} +- \ldots

: \cos(x) = \sum_{k=0}^\infty (-1)^k \frac{x^{2k}}{(2k)!} = 1 - \frac{x^2}{2!} + \frac{x^4}{4!} - \frac{x^6}{6!} +- \ldots.

## Поврзано
* Ред (математика).

Категорија:Математички редови
Категорија:Реална анализа
Суперкуп на УЕФА 2012

**Суперкуп на УЕФА 2012** било 37-мото издание од Суперкупот на УЕФА, годишниот фудбалски натпревар помеѓу победникот во Лигата на Шампионите и Европа Лигата, двете европски клупски натпреварувања организирани од страна на УЕФА. Беше одигран на стадионот Луис II во Монако на 31 август 2012, помеѓу победникот на Лига на Шампиони 2011/12, Челзи од Англија и победникот на УЕФА Европа Лига 2011/12, Атлетико Мадрид од Шпанија.

Атлетико Мадрид го победил Челзи со 4–1, освојувајќи го својот втор УЕФА Супер Куп.

## Место
Стадионот Луј II во Монако бил домаќин на Суперкуп на УЕФА секоја година од 1998. Изграден во 1985, стадионот е домашен терен на Монако, кој игра во францускиот лигашки систем.

Капацитетот на стадионот Луис II изнесува 18,000 седишта. Повеќе од 70 проценти од билетите биле резервирани за неутралната публика и за навивачите на двата клуба. Челзи и Атетико Мадрид ги доделиле нивните билети директно на нивните навивачи. Билетите за неутралната публика биле наменети за трибината наспроти главната трибина и чинеле 70 евра и . Останатиот дел од билетите се продавал ексклузиво преку мрежното место UEFA.com од 15 јуни до 2 јули.

## Тимови

Досега во финалниот натпревар од УЕФА Супер Купот, англиските и шпанските екипи се сретнувале 4 пати (1979, 1980, 1982, 1998), каде што англиските тимови биле поефикасни победувајќи на три од четирите натпревари.

## Натпревар
### Детали

### Статистика



## Екипа победник
**Победник на Суперкупот на УЕФА 2024**

**[[ФК Атлетико Мадрид|Атлетико Мадрид]]**** 2. титула**

## Наводи

## Надворешни врски
*УЕФА Супер Куп (официјално мрежно место)
*УЕФА Супер Куп 2012, UEFA.com

2012
Енциклопедија на вонсончеви планети

**Енциклопедијата на вонсончеви планети** () — астрономски портал кој претставува база на сите познати и потенцијални вонсончеви планети, со поединечни страници за секоја планета и полн интерактивен таблеарен каталог. Основач и уредник на енциклопедијата е астрономот Жан Шнајдер од Париската опсерваторија кој ја започнал во февруари 1995. Главниот каталог содржи бази на податоци за сите тековно потврдени вонсончеви планети и база на забележани, но непотврдени планети. Базата често се подновува со најнови податоци од стручни трудови, билтени и конференции.

На поединечните страници, планетите се наведени заедно со нивните основни особини како годината на откривање, масата, полупречникот, орбиталниот период, големата полуоска, орбиталното отстапување, наклонот, должината на перицентарот, времето на перицентарот, максималната временска варијација и времето на преминување, вклучувајќи ги сите опсези на грешка.

Страниците на планетите содржат и податоци за нивните матични ѕвезди, како што се име, оддалеченост (во парсеци), спектрален тип, делотворна температура, привидна величина V, маса, полупречник, старост, координати на ректасцензија и деклинација. Дури и кога се познати, не сите податоци се наведени во интерактивниот табеларен каталог. Изоставени се и многу од податоците што се пресметуваат со проста примена на Третиот Кеплеров закон за движењето. Најзабележително е отсуството на податоци за сјајноста на ѕвездите.

Каталогот заведува објекти со масивност до 25 Јупитерови маси, накачено од претходниот критериум од 20 Јупитерови маси.

## Поврзано
* Начини на откривање на вонсончеви планети

## Наводи

Вонсончеви планети
Категорија:Научни мрежни места
Категорија:Вонсончеви планети
Категорија:Егзопланетологија
Галеацо Марија Сфорца

**Галеацо Марија Сфорца** (роден на  - починал на ) бил војвода од Милано во периодот од 1466 до 1476 година.

## Животопис

Тој бил син на Франческо I Сфорца и Бјанка Марија Висконти, како први војводи на Милано од династија Сфорца. Тој се оженил со Доротеја Гонзага од династија Гонзага, а по нејзината смрт се оженил со Бона Савојска.

Галеацо Марија Сфорца е роден во Фермо. По смртта на неговиот татко (8 март 1466), Галеацо бил во Франција на чело на воен поход за да му помогне на кралот Луј XI  во војната против Чарлс Смелиот од Бургундија. Кога разбрал за смртта на татко му тој се вратил во Италија под лажно име бидејќи било потребно да помине преку територијата на неговиот семеен непријател, војводата од Савоја кој имал неуспешен обид за атентат. На 20 март тој влегол во Милано и бил признаен за нов војвода на Милано.

Во првите години, тој владеел заедно со неговата мајка, но подоцна таа била отпуштена од својата должност. Тој е познат како голем покровител на музиката. Во текот на неговото владеење со финансиска поддршка неговата капела прераснала во една од најпознатите и историски значајни музички ансамбли во Европа.

Им покрај неговата љубов кон музиката, тој бил познат по својата суровост, познат женкае кој често ги менувал своите љубовници. Еден свештеник кој предвидел кратко владеење на Галеацо бил казнет со тоа што починал од глад. Исто така било познато дека тој силувал неколку дворјанки, како и тоа што садистички ги мачел оние кои го навредувале. Ова му создало многу непријатели во градот.

## Атентат

Во атентатот врз Галеацо Марија Сфорца биле вклучени Карло Висконти, Џероламо Олгијати и Џовани Андреа Лампугнани, сите високи претставници на Миланскиот суд. Лампугнани бил водач во организирањето на атентатот, бидејќи во текот на неговото владеење неговото семејство изгубило значаен дел од имотот кој го поседувале.

Целиот настан се случил на Божик во 1476 година, на денот на Свети Стефан во истоимената црква. Во процесот учествувале околу 30 луѓе. Тројца од нив го чекале војводата да пристигне во црквата. Кога тој стапил во црквата, Лампугнани клекнал пред војводата и по неколку разменети зборови тој го избодел на Сфорца во градите. По ова се приклучиле и Карло Висконти и Џероламо Олгијати.

Сфорца починал на самото место. Сите побегнале од настанот освен Лампугнани кој бил убиен од стражата. Неговото тело било влечено низ улиците во градот. По неколку дена биле уапсени и останатите двајца главни заговорници во атентатот и погубени.

## Деца

* Џан Галеацо Сфорца 
* Хермес Марија Сфорца 
* Бјанка Марија Сфорца 
* Ана Сфорца 
* Катерина Сфорца

Категорија:Војводи на Милано
Галеацо Марија
Категорија:Италијанци од 15 век
Категорија:Погребани во Миланската катедрала
Алба

**Алба** (шкотски: *Alba*)  е автохтоното име на Шкотска. Ова име е сродно со ирската верзија „Алба“ (*Alba*)), манската „Налбин“ (*Nalbin*), корнската и велшката верзија „Албан“ (*Alban*). Од сите келтски јазици, само бретонскиот јазик го користи името „Бро-Скос“  (*Bro-Skos*) што значи 'земја на Шкотите'. Во минатото сите овие имиња биле користени за именување на Велика Британија.

## Потекло на поимот
Името првпат се појавува во класичните текстови како  **' или  **' (во записите на Птоломеј), а подоцна како ** во латинските документи. Историски, името се користело за Британија во целост и етимолошкото потекло на зборот е од индоевропскиот збор за „бело“.

## Поврзано
* Шкотска

## Наводи

Категорија:Шкотска
Категорија:Имиња на држави
Џан Галеацо Сфорца

**Џан Галеацо Сфроца** (роден на  - починал на ) бил шестиот војвода од Милано.

Тој бил само на седум години кога во 1476 година го убиле неговиот татко, војводата од Милано Галеацо Марија Сфорца. Неговиот чичко Лудвико Сфорца дејствувал како регент. Во 1488 се оженил за неговата роднина Изабела Неаполска и имале четири деца:

* Иполита Марија Сфорца
* Франческо Марија Сфорца
* Бона Сфорца
* Бјанка Марија Сфорца

Категорија:Војводи на Милано
Џан Галеацо
Категорија:Италијанци од 15 век
Бјанка Марија Сфорца

**Бјанка Марија Сфроца** (родена на  - починала на ) била царица на Светото Римско Царство како втора сопруга на Максимилијан I. Бјанка Марија Сфроца е ќерка на миланскиот војвода Галеацо Марија Сфорца и Бона Савојска. Во 1493 година била омажена за императорот Максимилијан I. Нивниот брак бил несреќен и немале деца.

Бјанка Марија е родена во  како најстара ќерка на Галеацо Марија Сфорца и Бона Савојска кои се ожениле во 1468 година, една година по смртта на неговата прва сопруга. Таа била крстена на нејзината баба Бјанка Марија Висконти. 
 
Кога имала неполни две години, во јануари 1474 година била омажена за својот прв братучед Филиберт I Савојски. Тој починал во 1482 година оставајќи ја својата десетгодишна вдовица. По ова таа се вратила во Милано.

На 16 март 1494 година се омажила за Максимилијан I кој исто така бил вдовец по трагичната смрт на неговата многу сакана прва сопруга Марија Бургундска на 27 март 1482 година, кога таа била смртно повреден откако паднала од нејзиниот коњ. Таа немала успешен брак со него. И покрај поголемиот број на забременувања, таа не му родила живо дете на императорот.

Бјанка Марија починала на 31 декември 1510 година и била погребена во Штамс.

Бјанка Марија
Категорија:Владетели на Австрија
Категорија:Хабсбурговци
Категорија:Италијанци од 15 век
Категорија:Италијанци од 16 век
Ана Сфорца

**Ана Сфроца** (родена на  - починала на ) била ќерка на Галеацо Марија Сфорца. Таа била омажена за Алфонсо I Есте, војвода на Ферара.

Невестата и младоженецот биле петнаесет години кога биле венчани. На 2 декември 1497 година им се родило првото дете кое починало веднаш по крштеваењето. Набргу по ова починала и таа и биле погребани заедно во манастирот Сан Вито. Нејзината смрт го означило крајот на врската помеѓу династија Сфорца и династија Есте.

Алфонсо подоцна се оженил со Лукреција Борџија.

Ана
Категорија:Династија Есте
Категорија:Италијанци од 15 век
Бокерон (департман)

мини|Панорамски поглед
**Бокерон** (Boquerón) е департман во Парагвај. Департманот се наоѓа во западниот дел на државата. Со своите 91.669&nbsp;км2 Бокерон е најголем департман во државата. Бокерон има вкупно население од 45.617 жители според пописот од 2002 година. Главен град на департманот е градот Филаделфија, а покрај него позначајни градови се Хенерал Еугенио А. Гарај, Доктор Педро П. Пења и Марискал Естигарубија.

Во западниот дел на Парагвај живее само 2% од вкупното население на државата, но во овој регион се произведуваат околу 65% од вкупните количини на млеко и месо на Парагвај. Во 1945 година Бокерон бил поделен и новиот департман се викал *Нуева Асунсион* или „Нов Асунсион“. Но во 1992 година Нуева Асунсион бил повторно припоен кон Бокерон.

## Географија
Бокерон се наоѓа во регионот Западен Парагвај. Вкупната површина на департманот е 91.669&nbsp;км2 и население од 45.617 жители според пописот од 2002 година. Голем дел од површината на департманот е рамничарски.

На север департманот се граничи со департманот Алто Парагвај. На југ департманот се граничи со Аргентина, на исток со департманот Пресиденте Ајес и Алто Парагвај. На запад департманот граничи со Боливија.

Просечната температура на департманот е 25 степени целзиусови. Овој департман се нарекува и како *Сув Чако*, бидејќи преку лето во овој департман има најтопли денови. Добар дел од територијата на департманот е дел од географскиот регион Чако.

## Демографија
Департманот во последно време го има најголемиот природен раст на населението, кој изнесува 12.4% годишно. Карактеристично за овој департман е големиот број на староседелско население. Според пописот од 2002 година во департманот живееле 45.617 жители од кои 19.945 жители се староседелци. Од староседелците во департманот има Гварани, Ниваклејци, Манхујци, Тобанци, Гварајоси, Ангаитејци и Тапиетејци. Овој департман има најголем број староседелци од сите департмани во државата.

## Административна поделба
Департманот е поделен на три окрузи:

## Наводи

*Geografía del Paraguay - Editorial Hispana Paraguay S.R.L.- 1a. Edición 1999 - Asunción Paraguay 
*Geografía Ilustrada del Paraguay - ISBN 99925-68-04-6 - Distribuidora Arami S.R.L.
*La Magia de nuestra tierra. Fundación en Alianza. Asunción. 2007.

## Поврзано
* Парагвај
* Административна поделба на Парагвај

Категорија:Департмани во Парагвај
Категорија:Држави и територии настанати во 1945 година
Вилденфелс

**Вилденфелс** () — општина во округот Цвикау, во Саксонија, Германија. Се наоѓа 9 километри југоисточно од Цвикау.

## Наводи

Категорија:Цвикау (округ)
Категорија:Градови во Саксонија
Црно и бело

**Црно и бело** (анг. "Black and white") е песна што ја исполнува македонската поп-ѕвезда Калиопи, со која учествуваше на изборот за песна на Евровизија 2012 што се одржа во Баку, Азербејџан. Автори на песната се Калиопи и Ромео Грил. Продукцијата е на Грил. Со неа Македонија се квалификуваше во финалната вечер на натпреварот, откако претходните четири години имаше пласман само во полуфиналето.

Песната оствари краен пласман на 12 место, со вкупно 71 бод, при што максимален број бодови, 12, доби од Босна и Херцеговина и од Србија.

## Пред Евровизија
На 19 ноември 2011, МРТ ја покани Калиопи да ја претставува Македонија на Евровизија 2012. После ова соопштение, Калиопи и МРТ одржаа прес конференција каде Калиопи откри дека не е сигурна со каков тип на песна ќе настапи на натпреварот, но дека ќе ги земе предвид нејзините композиции и оние што ќе бидат поднесени од нејзини колеги или од странство. Инструменталната композиција за Црно и бело беше испратена до Калиопи од поранешниот член на бендот и нејзиниот поранешен сопруг, Ромео Грил, со кого таа напорно соработуваше претходно во нејзината соло кариера и декади претходно кога бендот "Калиопи" беше сè уште активен. Калиопи го напиша текстот за композицијата и продолжи со снимање на песната на почетокот на 2012 со Грил во студиото на МРТ во Скопје.

На 29 февруари, во час и половина долга програма на МРТ, Калиопи беше придружувана од музички гости од регионот, каде таа изведе песни од нејзиниот репертоар, и ја изведе Црно и бело за првпат. Исто така, таа ја изведе и англиската верзија на песнта, Black and white.

## Евровизија 2012
Македонија беше извлечена да настапи втора во второто полуфинале на 24 мај. Песната успеа да влезе во финалето и беше извлечена да настапи 22ра по ред. Во големото финале, одржано на 16 мај, песната се пласираше на 13то место со 71 бод. Имаше ист број на бодови со песната на Романија, но тие имаа освоено бодови од повеќе држави, со што Калиопи заврши на 13то место.

## Музичко видео
Музичкото видео за Црно и бело, режирано од Александар Ристовски - Принц, беше снимано во Битола. Видеото беше објавено на 17 март 2012. Кадрите се снимани во празен театар и напуштена зграда, каде Калиопи ја изведува песната на клавир на сцена, додека придружните музичари се снимани на други локации.

## Текст

## Надворешни врски

Официјалниот видео спот - Youtube.com

## Наводи


Категорија:Песна за Евровизија 2012
Категорија:Македонски песни за Евровизија
Категорија:Појавено во 2012 година во Македонија
Административна поделба на Парагвај

**Административната поделба на [[Парагвај]]** ги опфаќа првостепените и второстепените административни единици во државата. Првостепената административна поделба ги опфаќа департманите, а второстепената ги опфаќа окрузите.

## Департмани

Парагвај е поделен на седумнаесет департменти и еден главен дистрикт. Подолу следат департментите со главните центри:

## Окрузи

Департманите на Парагвај се поделени на окрузи. Во државата има 129 окрузи.

## Поврзано
* Парагвај
* Департмани во Парагвај
* Окрузи во Парагвај

*
Хиршфелд (Саксонија)

**Хиршфелд** () — општина во округот Цвикау, во Саксонија, Германија.

## Наводи

Категорија:Цвикау (округ)
Вилкау-Хаслау

**Вилкау-Хаслау** () — град во округот Цвикау, во сојузната покраина Саксонија, Германија. Се наоѓа на реката Цвикауер Мулде, околу 6 километри јужно од Цвикау.

## Географија
### Местоположба

Градот се наоѓа на падините на Рудните Планини во мала долина, околу 6 километри јужно од градот Цвикау и е поделен од реката Цвикауер Мулде и потокот Ределбах. Лево од Мулде се поранешните села Хара, Нојхара, Кулич и Вилкау, додека десно од реката се Оберхаслау, Нидерхаслау, Зилберштрасе и Розентал, како и Зандберг.

### Соседни општини

Соседни општини со кои се граничи се Хиршфелд и Рајнсдорф и градовите Кирхберг, Вилденфелс и Цвикау во округот Цвикау.

мини|upright=4.0|Вилкау-Хаслау

## Наводи

## Надворешни врски

* Официјална страница

Категорија:Цвикау (округ)
Нојкирхен (Цвикау)

**Нојкирхен** или *Нојкирхен (Плајсе)* ( или *Neukirchen/Pleiße*) — општина во округот Цвикау, во Саксонија, Германија.

## Наводи

Категорија:Цвикау (округ)
Лангенвајсбах

**Лангенвајсбах** () — општина во округот Цвикау, во покраината Саксонија, во источна Германија.

## Наводи

Категорија:Цвикау (округ)
NGC 7502

**NGC 7502** — двојна ѕвезда во соѕвездието Водолија, заведена во Новиот општ каталог на длабоконебесни тела.

Објектот бил предмет и на други истражувања, па освен како NGC 7502 се споменува и како ESO 604-**5.

## Откривање
Објектот е откриен во 1886 година од страна на Франк Милер, со помош на рефрактор, чијашто леќа имала пречник од 26&nbsp;см.

## Податоци
### Податоци од набљудување
Според морфолошката класификација на галаксиите, NGC 7502 е од видот *2.

### Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 23 ч 10 м 19,7 с, а неговата деклинација, односно висината на лакот на тој агол, -21° 44' 11"".

## Други поделби
Проучување на NGC 7502 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката . Во рамките на атласот на длабокото небо, Уранометрија 2000.00, објектот припаѓа на групата означена со бројот 348; додека во Каталогот на основни ѕвезди (GSC) е групиран под бројот 6401. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1167.

## Поврзано

* Список на NGC објекти (7501-7840);
* Нов општ каталог;
* Водолија (соѕвездие).

## Наводи

## Користена литература
* Sulentic, Jack W., and William G. Tifft, "The Revised New General Catalogue of Nonstellar Astronomical Objects (RNGC)", Tucson, Arizona: University of Arizona Press, 1973. (4016,0).

## Надворешни врски
* Прегледувач на длабокото небо — NGC 7502
* Поправени информации за NGC 7502
* NGC 7502 — VizieR.
* NGC 7502 — Вонгалактичка база на податоци на НАСА

Категорија:Објекти од Новиот општ каталог
Категорија:Водолија (соѕвездие)
Застапеност на хемиските елементи во Земјината кора

[мини|300п|Застапеност (атомски удел) на хемиските елементи во [континентална кора|континенталната кора на Земјата како функција на атомскиот број. Најретките лементи во кората (со жолто) не се најтешките. туку се железољубиви елементи во геохемиската (Голдшмитова) класификација на елементите. Нивната количина е осиромашена со нивно поместување подлабоко во Земјината кора. Застапеноста на метеороидите е поголема. Покрај ова. телурот и селенот се осиромашени поради образувањето на испарливи хидриди.]]

На табелава е прикажана **застапеноста на [[хемиски елемент|хемиските елементи]] во [[Земјина кора|Земјината кора]]**. Бројките се проценти или милионити делови (мд) од масата; 10.000 мд = 1%.

Износите се проценки, па затоа се разликуваат зависно од изворот и методот на утврдување. Редоследот во табелата е според застапеност, почнувајќи од најзастапениот елемент, па сè до најреткиот.

## Поврзано
* Природна застапеност на изотопите
* Земјин состав

## Наводи

* Истражување на Земјата - енциклопедија „World Book“ 
* Застапеност на хемиските елементи во Земјината кора - „HyperPhysics“
* Eric Scerri. The Periodic Table. Its Story and Its Significance. Oxford University Press. 2007

## Надворешни врски
* Периоден систем на елементите  - портал „Хемија“ 

Категорија:Земјин состав
Категорија:Хемиски елементи
Категорија:Списоци за хемија
Категорија:Земјина кора
Категорија:Својства на хемиските елементи
Геолошки топографски институт на САД

**Геолошкиот топографски институт на САД** (, крат. **USGS**) — научна служба на владата на САД. Се заминава со проучување на топографијата на САД, нивните природни ресурси и осознавање на природните опасности што им се закануваат. Дејноста на институтот е распоредена на четири поважни полиња: биологијата, географијата, геологијата и хидрологијата. Геолошкиот топографски институт е организација задолжена за осознавање на факти и нема надлежност врз прописи и регулативи.

Како служба во состав на Министерството за внатрешни работи на САД (со сосем поинаква надлежност од македонскиот истоименик), ова е единствениот негов огранок што се занимава со научна дејност. Во институтот работат околу 8.670 лица, а седиштето се наоѓа во Рестон (Вирџинија). Поважни филијали има и во Лејквуд (Колорадо) и Менло Парк (Калифорнија).

Мотото на установата гласи „*Science for a changing world*“ („Наука за свет кој се менува“).

## Историја
Институтот е основан како одговор на извештај од Националната академија на науките со законски акт на Конгресот, донесен на 3 март 1879. Новооснованата установа била задолжена со „класификација на државното земјиште и испитување на геолошкиот состав, минералните ресурси и производите во општествена сопственост.“ Главен двигател на задачата била неопходноста од попишување на огромните површини стекнати со купувањето на Луизијана во 1803 и Американско-мексиканската војна во 1848.

При неговото основање, првиот директор на институтот, Кларенс Кинг, го составил со обединување на различни неповрзани регионални геодетски служби  По кратко време на директорското место го наследил Џон Весли Пауел.

## Поврзано
* Информативен систем за географски имиња (GNIS)
* Министерство за внатрешни работи на САД
* Национална океанска и атмосферска управа
* Географија на САД

## Наводи


* 
* 
* 


## Надворешни врски

* Портал на USGS 
* Складиште на издадените дела и списанија на USGS  

Категорија:Сојузни служби на САД
Категорија:Геолошки организации
Категорија:Географија на САД
Категорија:Геологија на САД
Виртуелна меѓународна нормативна податотека

**Виртуелна меѓународна нормативна податотека** (, крат. **VIAF**) — меѓународна нормативна податотека, заеднички проект на неколку национални библиотеки кој го води електронскиот библиотечен центар OCLC. Негови иницијатори се Германската национална библиотека и Конгреснатата библиотека на САД.

Целта на системот е поврзување на националните нормативни податотека (како што е германската Називна нормативна податотека) во една виртуелна нормативна податотека. Така, истоветните записи се спојуваат во единствена евиденција, и секој од нив добива стандарден број, основни записи за алтернативни и застарени називи преземени од изворната евиденција, кои се однесуваат на таа база. Сите овие информации се достапни на интернет за истражување, споделување и размена на податоци. Заемното подновување го користи протоколот OAI.

## Библиотеки-учеснички

## Библиотеки додадени за проби

## Поврзано
* Контролен број на Конгресната библиотека (LCCN)
* Обединета нормативна податотека (GND)
* Нормативна контрола

## Наводи

## Надворешни врски
* Виртуелна меѓународна нормативна податотека (VIAF)  
* Проширување на поимувањето за обединета библиографска контрола 

Категорија:Назнаки
Категорија:Библиотечна каталогизација и класификација
Питер Хјустон

**Питeр Хјустон** (роден на 19 Јули 1958 во Бејлистоун) — шкотски поранешен фудбалер кој играл како напаѓач. Тој во моментов е менаџер на шкотскиот премиерлигаш, Данди Јунајтед, и во моментов тој е со најдолго работно место од сите менаџери во лигата.

## Надворешни врски
* Official website profile 
* Independent profile 

Категорија:Шкотски фудбалери
Категорија:Родени во 1958 година
ФК Абердин

**ФК Абердин** (англиски:Aberdeen Football Club) е шкотски фудбалски клуб од истоимениот града Абердин, кој се натпреварува во шкотската Премиер лига.

Клубот е основан на 14 август 1903 со спојување на абердински клубови Викторија Јунајтед, Орион и Абердин Тичерс. Својте домашни натпревари ги играат на стадионот Питодри каде се сместени и клупските простории. Боите на клубот се црвена и бела.

Најголемите успеси тимот ди има остварено во осумдесеттите години под водство на менаџерот Сер Алекс Фергусон.

## Титули
### Домашни

* **[[Шкотска Премиер лига|Премиер лига]]**
: **Шампион (4)**: 1954/55, 1979/80, 1983/84, 1984/85
* **[[Шкотски Куп]]**
: **Шампион (7)**: 1946/47, 1969/70, 1981/82, 1982/83, 1983/84, 1985/86, 1989/90
* **[[Шкотски Супер Куп|Супер Куп]]**
: **Шампион (5)**: 1946, 1956, 1977, 1986, 1990
### Европски
* **[[Куп на победниците на куповите]]**
: **Шампион (1)**: 1983
* **[[УЕФА Супер Куп|Европски Супер куп]]**
: **Шампион (1)**: 1983

## Надворешни врски
* Aberdeen F.C. Официјално мрежно место 
*  Gothenburg Greats 
*  Inverness Reds Online 
*  Aberdeen FC Supporters Trust
* Red Army 12 

Абердин
Роман (град, Бугарија)

**Роман** () — град во северозападниот дел на Бугарија, во Врачанската област. Градот е административен центар на општина Роман. Има население од околу 2.668 жители (2022).

## Географија
Градот е сместен непосредно до влева на реката Мали Искар во реката Искар. Отстои на 42 километри источно од регионалниот центар град Враца и на 29 километри источно од градот Мездра.

## Историја
За првпат Роман е споменат во отомански даночен регистар од 1430 г. Името на градот доаѓа од средновековна римска тврдина, денес таа е скоро уништена.

Од 1897 г. има станица на железничката пруга Софија - Варна. Центар е на општината Роман од нејзиното основање на 1 август 1934 г. Има статус на град од 4 септември 1974 г.

## Наводи

## Надворешни врски
* Официјално мрежно место на Општина Роман
* Радио и телевизија во Роман 

Категорија:Градови во Бугарија
Категорија:Населени места во областа Враца
ФК Модена

**ФК Модена** е италијански фудбалски клуб од градот Модена. Клубот е формиран во 1912 и најчесто игра во Серија Б, како и сега, се од 2004 година после две години поминати во Серија А.

Модена
ФК Болоња

**ФК Болоња** е италијански фудбалски клуб од градот Болоња, формиран во 1909 година.

Низ историјата клубот има освоено седум титули во италијанското првенство и се шестиот најуспешен тим во земјата.

Прекарот на тимот е *Рособлу* поради црвено-сината пругаста комбинација кој ја имаат на дресовите во нивните домашни натпревари. Инаку црвената и сината боја се и официјални бои на градот Болоња. Клубот настапува на Стадионот Ренато Дал'Ара кој е со капацитет од 38,279 седишта.

## Титули
***[[Серија А]] (7)**: 1924–25, 1928–29, 1935–36, 1936–37, 1938–39, 1940–41, 1963–64.
****вицешампиони**: 1920–21, 1923–24, 1925–26, 1926–27, 1931–32, 1939–40, 1965–66.
***[[Куп на Италија]] (2)**: 1969–70, 1973–74.
***[[УЕФА Интертото Куп]] (1)**: 1998.

## Надворешни врски
*Официјално мрежно место на Болоња 
*Сите резултати на Болоња на Soccerway
*Обожавателско мрежно место на Болоња 

Болоња
ФК Про Верчели 1892

**Про Верчели** е италијански фудбалски клуб од градот Верчели, Италија. Тимот моментално игра во Серија Б, меѓутоа тој е еден од најуспешните италијански клубови со освоени седум титули во италијанската Серија А.

Про Верчели
ФК Џенова

**ФК Џенова** е италијански фудбалски клуб од градот Џенова, Италија. Моментално игра во Серија А и е еден од најуспешните фудбалски клубови во Италија со освоени девет титули во Серија А.

Џенова